hy hy hy hy hy hy hy hy hy hy hy hy hy hy hy hy hy ru hy hy ceb hy en ko hy hy hy hy hy hy hy hy hy hy hy hy hy hy hy hy hy hy hy hy hy hy hy hy eu hy es es tr en en hy hy hy hy hy hy hy hy hy hy hy hy hy hy hy hy en hy hy es es tr en en hy hy nb hy hy hy hy hy hy hy hy hy hy hy hy hy en en hy hy hy hy hy en en en
2021 թվականի օգոստոսի 16-ին հայ-ադրբեջանական սահմանի Գեղարքունիքի հատվածում զոհվեց ժամկետային զինծառայող, 2002թ. ծնված, շարքային Արման Հակոբյանը, որն ընդամենը  մի քանի օր առաջ էր դարձել 19 տարեկան: Նա ընտանիքի ավագ որդին էր, ուներ իրենից փոքր երկու եղբայրներ:
Պաշտոնական հաղորդագրությունը մեկ տողով անդրադարձավ միջադեպին. ՙծավալված ինտենսիվ փոխհրաձգության հետևանքով հակառակորդի կրակոցից մահացու հրազենային վիրավորում է ստացել ՀՀ ԶՈւ N զորամասի զինծառայող, 2002թ. ծնված, շարքային Արման Հովհաննեսի Հակոբյանը՚: Նաև հաղորդվեց, որ հայկական կողմի ձեռնարկած պատասխան գործողությունների արդյունքում հակառակորդն ունի առնվազն երեք զոհ և վիրավոր:
Չոր շարադրանքից այն կողմ հանրության համար անտեսանելին է՝ ընտանիքի ղբերգությունը, որդեկորույս մոր՝ Թագուհի Հակոբյանի  հոգեկան տվայտանքներն են, մեկ տարվա մտորումները որդու ճակատագրի մասին:
Արմանի մահվան գույժը Թագուհուն հաղորդելով և հետագայում զինվորի մորը աշխատել են հանգստացնել, սփոփել, ասելով, որ Արմանը իսկական հերոս է, որ նա իր վրա է վերցրել հիմնական կրակը, ոչնչացրել է թշնամուն, որ  հակառակորդի տված 3-ից 5 զոհը հենց Արմանի ձեռքի գործն է: Նույնիսկ տեսաերիզներ են ցույց տվել մորը, որտեղ երևում է, թե ինչպես է Արմանը թուրքերի հետ ձեռնամարտի բռնվել ու ասել են. ՙՏեսեք, ձեր հերոսն ինչ կռիվ ա անում՚:
Օգոստոսի 10-ին՝ Արմանի ծննդյան օրը հայրենի Թալինում, Արմանի բակում տաղավար ու ցայտաղբյուր են տեղադրել նրա հիշատակին: Հետմահու պարգևատրել են «Հայրենիքին մատուցած ծառայությունների համար» 1-ին աստիճանի մեդալով, պատվոգրով, որի գլկագրում գրված է. ՙՀայրենիքի սահմանների պաշտպանության համար մղված թեժ մարտերում մեր ապրելու իրավունքն իր կյանքով ամրագրելու և դարպասներն անառիկ պահելու համար»:
Արմանի մայրը մեդալ բերողներին ասել է. «Եթե լավ բան է, ամեն մեկդ մի հատ տարեք ձեր տուն»։ ՚Հնչել է անեծքի նման, բայց Թագուհին չի փոշմանում: ՙԼավ եմ արել, որ ասել եմ, ասել եմ, որ ծնողին հասկանան՚:
Թագուհի Հակոբյանը ոչ մի կերպ չ ի կարողանում ազատվել այն մտքից, որ Արմանի հանդեպ անարդար են եղել: Նախ՝ 2021 թվականի մարտի 24-ին Վարդենիսի Զոդի զորամաս զորակոչվելուց մոտ մեկ ամիս անց՝  մայիսի 12-ին որդուն տարել են դիրքեր․
ՙ«Մեկ ամսվա զինվորին ո՞նց կարելի է առաջնագիծ տանել: Չ՞է որ վեց ամիսը լրանալուց հետո են միայն դիրքեր տանում: Ինչո՞ւ իմ  երեխուն գոնե 5 ամիս չպահեցին» ՚, — վրդովվում է Թագուհի Հակոբյանը:
Դա այն շրջանն էր, երբ հակառակորդը պարբերաբար կրակ էր բացում Սոթք, Կութ, Նորաբակ գյուղերի ուղղությամբ:
«Այդ ժամանակ թուրքերն արդեն մտել էին էդ տարածք, ու նրանից հետո էլ որդիս մինչև հուլիսի 5-ը մնաց առաջնագծերում՝ Զոդք, Նորաբակ, Կութ, Վերին Շորժա, վերջում՝ հուլիսի 6-ին ՙօտպուսկ՚ տվեցին, եկավ տուն, ես էլ զարմացա, որ երեք ամսվա ծառայողը տուն է եկել: Իսկ որ իմացա, թե ինչ դժվարությունների միջով է անցել, ինչ խառը բաների է մասնակցել, շատ տխրեցի: Հուլիսի 16-ին, որ իրեն ճանապարհում  էի, զգացի, որ իմ բալին էլ չեմ տեսնելու»՚, — պատմում է Թագուհին:
Արման Հովհաննիսյանը ողնաշարի դեֆորմացիա ուներ, որը հարթաթաթության հետևանք էր: Թագուհին համարում է, որ այս ախտորոշմամբ նրան առհասարակ չպետք է տանեին բանակ, և սա երկրորդ անարադարությունն է եղել իր որդու հանդեպ:
«2021 թվականի փետրվարի 18-ին տղաս ստացավ ծանուցագիր, որ ՙգեներալնի կամիսիա՚ պետք է անցներ: Նա հարթաթաթ էր, ողնաշարը ծռված էր, շատ բոյով էր: Մի ամիս նրան տարան-բերեցին, ստուգեցին, հիվանդանոցից հիվանդանոց տարան, վերջը երրորդ աստիճանի հարթաթաթություն ախտորոշեցին ու գրեցին, որ պիտանի է զինվորական ծառայության համար, բայց ծառայելու է սահմանափակումներով»՚:
Թագուհուն խաբեցին, ասելով՝ տիկին, ձեր տղան ծառայելու է սահմանափակումներով, շարային չի կանգնելու, դիրք չի բարձրանալու, զենք չի վերցնելու:
«Ես պատասխանեցի՝ փաստորեն, դուք սանատորիա ե՞ք տանում իմ երեխուն: Մի ամսից  նրան արդեն ՙտագնապ՚ հրամանով բարձրացրեցին դիրքեր: Ինքը անվախ էր, իրա մականունը դրել էին Արծվի  աչք, էնքան հեռատես է եղել իմ տղան: Իրեն ասում էի՝ Արման ջան, բա չես ասո՞ւմ, որ դու հոդվածով ես, որ քեզ դիրքեր են տանում: Ինքը ծիծաղում էր, ասում էր՝ արի, հըլը տես, ինչ երեխեք են այնտեղ, հարթաթաթությունը ի՞նչ ա, դու արի երեխեքին տես: Հիմա եթե այդպես չանեին, տղաս ողջ կմնար, ես չգիտեմ, ում բողոքեմ»՚, — տխուր արձանագրում է զոհվածի մայրը: Որդու մասին նա կարող է խոսել անվերջ:
44-օրյա պատերազմի ժամանակ Արմանը խնդրել է, որ իրեն ռազմաճակատ տանեն որպես կամավոր, բայց  զինկոմիսարիատում մերժել են ոտքերի խնդրի պատճառով:  Պատերազմից հետո զինվորը լրացրեց բացը, լինելով լարվածության նոր օջախներում՝ Սյունիքում և Գեղարքունիքում:
1,5 ամսվա զինծառայող էր, երբ հակառակորդը ներխուժեց Սյունիքի մարզի Սև լճի տարածք: Այստեղ Արման Հակոբյանը ակտիվ մասնակցել է ռազմական գործողությոններին:  Այնուհետև մարտական հերթապահություն կատարելու Վերին Շորժայում և Նորաբակում, որից հետո տեղափոխվել է Կութ գյուղի մոտի դիրքեր:
Նախորդ նյութըԵրկու անձի կալանավորում Աչաջուր համայնքի բնակչի առևանգման գործով
Հաջորդ նյութըԱղվան Հովսեփյանն ազատության մեջ է, բայց կշարունակի բուժումը հիվանդանոցում
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է կայացվել
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ Մարկոսյանը ճանաչվել է մեղավոր և համաներմամբ ազատ արձակվել
Ֆլորիդայում փոթորիկի հետևանքով առնվազն 83 մարդ է զոհվել
Այս կայքն ստեղծվել է «Լրատվության այլընտրանքային ռեսուրսներ» ծրագրի շրջանակներում: Ծրագիրը հնարավոր է դարձել Ամերիկայի ժողովրդի աջակցությամբ` ԱՄՆ Միջազգային զարգացման գործակալության (ԱՄՆ ՄԶԳ) միջոցով: Կայքի բովանդակությունը միմիայն հեղինակներինն է և պարտադիր չէ, որ արտահայտի ԱՄՆ ՄԶԳ կամ ԱՄՆ կառավարության տեսակետները:
2022 © Journalists for Human Rights
«Սուրմալուի» պայթյունից մոտ երկու ամիս անց կիսավեր շենքը քանդելու որոշում է...
Դավթյանի օրոք հարուցված քրեական գործով՝ Աղվան Հովսեփյանին հանցակցելու մեջ մեղադրվող Վրեժ...
Edit with Live CSS
Write CSS OR LESS and hit save. CTRL + SPACE for auto-complete.